**Ministru kabineta noteikumu projekta “Grozījumi Ministru kabineta 2016. gada 20. decembra noteikumos Nr. 848** **“Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts izstrādāts, lai nodrošinātu Ministru kabineta 2020.gada 19.maija sēdes protokollēmuma (prot. Nr. 34, 33.§) 4.punkta[[1]](#footnote-1) izpildi, novirzot Kohēzijas fonda finansējumu 10 639 848 *euro* apmērā no 6.2.1.1. pasākuma, lai īstenotu papildu projektus videi draudzīgas sabiedriskā transporta infrastruktūras attīstībai 4.5.1.2. pasākuma ietvaros.Noteikumu projekts stājas spēkā Oficiālo publikāciju un tiesiskās informācijas likuma noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punkts.Ministru kabineta (turpmāk – MK) 2020.gada 19.maija sēdes protokollēmuma (prot. Nr. 34, 33.§) 2. un 4.punkts.MK 2020.gada 2.jūlija rīkojuma Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK 2020.gada 19.maija sēdē tika izskatīts Finanšu ministrijas (turpmāk – FM) informatīvais ziņojums “Par Eiropas Savienības struktūrfondu un Kohēzijas fonda finansējuma pārdalēm un risinājumiem COVID-19 seku mazināšanai” (turpmāk – informatīvais ziņojums), kas paredz Eiropas Savienības struktūrfondu un Kohēzijas fonda (turpmāk kopā saukti – ES fondi) finansējuma pārdali, tādējādi mazinot COVID-19 krīzes radīto negatīvo ietekmi uz tautsaimniecību un veicinot ekonomikas atveseļošanos. Ievērojot FM informatīvajā ziņojumā minēto, Satiksmes ministrija (turpmāk – SM) ir izstrādājusi priekšlikumu par ES fondu finansējuma piesaisti videi draudzīga sabiedriskā transporta infrastruktūras attīstībai 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” (turpmāk – 4.5.1. SAM) 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” (turpmāk – 4.5.1.2. pasākums) ietvaros. Atbilstoši FM informatīvā ziņojuma pielikumā “Priekšlikumi ES fondu finansējuma pārdalēm” iekļautajai informācijai 4.5.1.2. pasākumā pieejamais Kohēzijas fonda (turpmāk – KF) finansējums tiek palielināts par 10 639 848 *euro*, veicot finansējuma pārdalino 6.2.1.1. pasākuma “Latvijas dzelzceļa tīkla elektrifikācija” (turpmāk – 6.2.1.1. pasākums) ietvaros pārtrauktā lielā projekta “Latvijas dzelzceļa tīkla elektrifikācija” finansējuma.Ievērojot MK 2020.gada 19.maija sēdes protokollēmuma (prot. Nr. 34, 33.§) 4.punkta nosacījumu, SM ir jāiesniedz MK izskatīšanai attiecīgi grozījumi MK noteikumos atbilstoši FM informatīvā ziņojuma pielikumā noteiktajam KF finansējuma pārdales risinājumam, kas paredz Kohēzijas fonda finansējuma pārdali 10 000 000 *euro* apmērā 4.5.1.2. pasākuma projekta īstenošanai Daugavpilī. Atbilstoši DP grozījumiem, kas apstiprināti saskaņā ar Ministru kabineta 2020.gada 2.jūlija rīkojumu Nr.371 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””, SM ir jāveic grozījumi MK noteikumos, paredzot Kohēzijas fonda finansējuma pārdali 639 848 *euro* apmērā 4.5.1.2. pasākuma projektu īstenošanai Jēkabpilī un Valmierā. Finansējuma pārdale projektu īstenošanai Jēkabpilī un Valmierā tiek veikta no informatīvā ziņojuma pielikumā minētā nepārdalītā 6.2.1.1. pasākuma finansējuma. Līdz ar to kopumā pārdalāmais Kohēzijas fonda finansējums ir 10 639 848 *euro*.4.5.1.2. pasākuma īstenošanas nosacījumi ir ietverti MK 2016.gada 20.decembra noteikumos Nr. 848 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi” (turpmāk – MK noteikumi Nr. 848).Šobrīd ar ES fondu atbalstu 4.5.1.2. pasākuma ietvaros tiek īstenoti projekti četros nacionālās nozīmes attīstības centros un ir pabeigti projekti divos nacionālās nozīmes attīstības centros.Pirms MK noteikumu Nr. 848 izstrādes tika sagatavots paplašinātais sākotnējais novērtējums. Atbilstoši paplašinātā sākotnējā novērtējuma secinājumiem, jo vecāks ir sabiedriskais transports, jo zemāks ir tā ekoloģiskais standarts un attiecīgi lielāks vides piesārņojuma apmērs transportlīdzekļa ekspluatācijas procesa laikā.SM, lai lemtu par iespējamo rīcību attiecībā uz ES fondu finansējuma pārdali pilsētu videi draudzīgā sabiedriskā transporta attīstībai, ir veikusi visu nacionālās nozīmes attīstības centru aptauju par līdz šim veiktajiem ieguldījumiem autobusu parka atjaunošanā/nomaiņā un nepieciešamo finansējumu papildu transportlīdzekļu iegādei.Atbilstoši ieguldījumiem, kas līdz šim veikti sešos nacionālās nozīmes attīstības centros 4.5.1.2. pasākuma ietvaros, pēc autobusu parka atjaunošanas/nomaiņas divos nacionālās nozīmes attīstības centros – Valmierā un Jēkabpilī – autobusu parkā paredzēts ekspluatēt transportlīdzekļus, kuru ekoloģiskais standarts ir zemāks par EURO 5. Pārējos nacionālās nozīmes attīstības centros pēc ieguldījumu veikšanas tiks nodrošināta autobusu parka atbilstība vismaz EURO 5 ekoloģiskajam standartam.Aptaujas ietvaros iesniegtie priekšlikumi paredz Jūrmalā, Liepājā, Rēzeknē un Ventspilī veikt transportlīdzekļu, kuru ekoloģiskais standarts ir EURO 5 vai augstāks, nomaiņu. Atbilstoši aptaujā saņemtajai informācijai Jelgavas autobusu parkā netiek plānota papildu transportlīdzekļu iegāde 4.5.1.2. pasākuma ietvaros. Aptaujas ietvaros saņemtais priekšlikums par Daugavpils autobusu parku paredz transportlīdzekļu, kuru ekoloģiskais standarts ir EURO 1 un EURO 2, nomaiņu. Daugavpils autobusu parkā vidējais autobusu vecums pārsniedz 16 gadus, un vairāk nekā 70% no transportlīdzekļiem autobusu parkā ekoloģiskais standarts ir EURO 1 vai EURO 2.Līdz ar to, lai nodrošinātu pēc iespējas lielāku pozitīvu pienesumu vides uzlabojumu nodrošināšanā, SM primāri vērtēja autobusu parka atjaunošanu/nomaiņu, ja transportlīdzekļu ekoloģiskais standarts ir zemāks par EURO 5 attiecībā uz toksisko vielu koncentrāciju izplūdes gāzēs.Ievērojot minēto, papildu KF finansējumu 4.5.1.2. pasākumā paredzēts novirzīt papildu darbību īstenošanai Daugavpilī, Jēkabpilī un Valmierā.Papildu darbību īstenošana 4.5.1.2.pasākuma ietvaros veicinās drošas, energoefektīvas un videi draudzīgas sabiedriskā transporta infrastruktūras izveidi nacionālās nozīmes attīstības centros, tostarp uzlabojot darbaspēka mobilitātes iespējas, tādejādi sniedzot ieguldījumu COVID-19 pandēmijas izraisītās ekonomiskās krīzes seku pārvarēšanai.Lai 4.5.1.2. pasākuma ietvaros ieplānotu papildu projektu īstenošanas nosacījumus un īstenošanai nepieciešamo finansējumu, ir izstrādāts Ministru kabineta noteikumu projekts “Grozījumi Ministru kabineta 2016. gada 20. decembra noteikumos Nr. 848 “Darbības programmas “Izaugsme un nodarbinātība” 4.5.1. specifiskā atbalsta mērķa “Attīstīt videi draudzīgu sabiedriskā transporta infrastruktūru” 4.5.1.2. pasākuma “Attīstīt videi draudzīgu sabiedriskā transporta infrastruktūru (autobusi)” īstenošanas noteikumi”” (turpmāk – noteikumu projekts).Ņemot vērā 4.5.1.2. pasākumā pieejamo papildu finansējumu un lai nodalītu pabeigtos, īstenošanā esošos un 4.5.1.2. pasākumā izsludinātajā projektu iesniegumu atlasē ietvertos projektus no turpmāk plānotajiem projektiem, noteikumu projekts noteic, ka 4.5.1.2. pasākums ir īstenojams vairākās kārtās:1. 4.5.1.2. pasākuma pirmās atlases kārtas “Attīstīt videi draudzīga sabiedriskā transporta infrastruktūru – autobusi” (turpmāk – pirmā atlases kārta) ietvaros tiek iekļauti:
* 4.5.1.2. pasākuma ietvaros pabeigtie projekti Rēzeknē “Videi draudzīga Rēzeknes pilsētas sabiedriskā transporta attīstība” (proj.nr. 4.5.1.2/17/I/001) un Jēkabpilī “Videi draudzīgu autobusu iegāde Jēkabpils pilsētai” (proj.nr. 4.5.1.2/17/I/003);
* 4.5.1.2. pasākuma ietvaros īstenošanā esošie projekti Jelgavā “Videi draudzīgas sabiedriskā transporta infrastruktūras attīstība Jelgavā” (proj.nr. 4.5.1.2/17/I/005), Jūrmalā “Videi draudzīga sabiedriskā transporta (autobusu) iegāde” (proj.nr. 4.5.1.2/17/I/002), Valmierā – “Videi draudzīga sabiedriskā transporta iegāde Valmieras pilsētai” (proj.nr. 4.5.1.2/17/I/006) un Ventspilī – “Attīstīt videi draudzīgu sabiedriskā transporta infrastruktūru Ventspilī (eBuss)” (proj.nr. 4.5.1.2/17/I/004);
* Plānotie projekti papildu darbību īstenošanai Jēkabpilī un Valmierā atbilstoši MK noteikumu Nr. 848 13.punkta nosacījumiem.
1. 4.5.1.2. pasākuma otrās atlases kārtas “Attīstīt videi draudzīga sabiedriskā transporta infrastruktūru (autobusi) – papildu projekti” (turpmāk – otrā atlases kārta) ietvaros tiek iekļauti videi draudzīgas sabiedriskā transporta infrastruktūras attīstības projekti Daugavpilī, Jēkabpilī un Valmierā, kurus paredzēts īstenot turpmākajos gados.

Ievērojot 4.5.1.2. pasākuma otrās atlases kārtā plānoto projektu izmaksas, noteikumu projekts noteic, ka 4.5.1.2. pasākumam plānotais kopējais attiecināmais finansējums tiek palielināts par 12 517 469 *euro*, tai skaitā KF finansējums – par 10 639 848 *euro* un nacionālais finansējums – par 1 877 621 *euro*. Attiecīgi noteikumu projekts noteic, ka 4.5.1.2. pasākumam pieejamais kopējais attiecināmais finansējums nav mazāks kā 27 243 078 *euro*, tai skaitā Kohēzijas fonda finansējums nepārsniedz 23 156 616 *euro* un nacionālais finansējums (valsts budžeta dotācija pašvaldībām, pašvaldību un privātais finansējums) nav mazāks kā 4 086 462 *euro*.4.5.1.2. pasākuma otrās atlases kārtas ietvaros paredzēts īstenot videi draudzīgas sabiedriskā transporta infrastruktūras attīstības projektus Daugavpilī, Jēkabpilī un Valmierā.4.5.1.2. pasākuma otrās atlases kārtas ietvaros AS „Daugavpils satiksme” plāno īstenot projektu videi draudzīgu autobusu iegādei Daugavpils pilsētā.Lai nodrošinātu efektīvu, kvalitatīvu, videi draudzīgu sabiedriskā transporta maršrutu attīstību un pakalpojuma pieejamību, AS „Daugavpils satiksme” plāno ar saspiesto dabasgāzi (turpmāk – CNG) aprīkotu autobusu iegādi. Projekta īstenošanas rezultātā plānotā ietekme uz iznākuma rādītāju – indikatīvi 35 ar CNG aprīkoti videi draudzīgi autobusi (20 gab. 12m un 15 gab. mazietilpības autobusi).Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 300 oglekļa dioksīda ekvivalenta tonnām gadā).Projekta plānoto attiecināmo izmaksu kopsumma ir 11 764 706 *euro* (2021.gadā – 2 352 941 *euro*, 2022.gadā – 7 647 059 *euro* un 2023.gadā – 1 764 706 *euro*), t.sk. KF finansējums ir 10 000 000 *euro* (2021.gadā – 2 000 000 *euro*, 2022.gadā – 6 500 000 *euro* un 2023.gadā – 1 500 000 *euro*), pašvaldības finansējums 1 235 294 *euro* (2021.gadā – 247 059 *euro*, 2022.gadā – 802 941 *euro* un 2023.gadā – 185 294 *euro*) un valsts budžeta dotācija pašvaldībām (2021.gadā – 105 882 *euro*, 2022.gadā – 344 118 *euro* un 2023.gadā – 79 412 *euro*).Lai veicinātu videi draudzīga sabiedriskā transporta izmantošanu un siltumnīcefekta gāzu emisiju samazinājumu Jēkabpils pilsētā, SIA “Jēkabpils autobusu parks” plāno viena jauna videi draudzīga autobusa iegādi.Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 41,5 oglekļa dioksīda ekvivalenta tonnām gadā).Projekta plānoto attiecināmo izmaksu kopsumma ir 202 268 *euro* (2021.gadā – 8 548 *euro*, 2022.gadā – 193 720 *euro*), t.sk. KF finansējums ir 171 927 *euro* (2021.gadā – 7 265 *euro*, 2022.gadā –164 662 *euro*) un privātais attiecināmais finansējums ir 30 341 *euro* (2021.gadā – 1 283 *euro*, 2022.gadā – 29 058 *euro*).4.5.1.2. pasākuma otrās atlases kārtas ietvaros SIA “VTU Valmiera” plāno īstenot projektu videi draudzīga sabiedriskā transporta attīstībai Valmieras pilsētā.Lai veicinātu videi draudzīgu autobusu izmantošanas iespējas sabiedriskā transporta pakalpojumu nodrošināšanai Valmieras pilsētas maršrutu tīklā, SIA “VTU Valmiera” plāno viena elektriskā autobusa iegādi.Projekta darbību īstenošanai būs arī pozitīva ietekme uz siltumnīcefekta gāzu emisiju samazinājumu pilsētā (indikatīvi samazinājums par 40 oglekļa dioksīda ekvivalenta tonnām gadā).Projekta plānoto attiecināmo izmaksu kopsumma ir 550 495 *euro* (2021.gadā – 54 500 *euro*, 2022.gadā – 495 995 *euro*), t.sk. KF finansējums ir 467 921 *euro* (2021.gadā – 46 325 *euro*, 2022.gadā – 421 596 *euro*) un privātais attiecināmais finansējums ir 82 574 *euro* (2021.gadā – 8 175 *euro*, 2022.gadā – 74 399 *euro*).Ņemot vērā 4.5.1.2. pasākuma otrās atlases kārtas ietvaros plānoto projektu Daugavpilī, noteikumu projekts paredz jaunu 4.5.1.2. pasākuma īstenošanas vietu – Daugavpili.Papildu projektu īstenošana Daugavpilī, Jēkabpilī un Valmierā radīs papildu intervenci uz darbības programmā “Izaugsme un nodarbinātība” (turpmāk – DP) un MK noteikumu Nr.848 5.punktā noteikto 4.5.1. SAM iznākuma rādītāju - videi draudzīgu sabiedriskā transporta transportlīdzekļu skaits.Ņemot vērā 4.5.1.2. pasākuma otrās atlases kārtas projektu īstenošanas rezultātā iegādātos transportlīdzekļus, noteikumu projekts paredz, ka 4.5.1.2.pasākuma ietvaros sasniedzamais iznākuma rādītājs ir 85 jauni videi draudzīgi sabiedriskā transporta transportlīdzekļi.4.5.1.2.pasākuma ietvaros sasniedzamais iznākuma rādītājs (85 transportlīdzekļi) un 4.5.1.2.pasākuma otrās atlases kārtas projektu īstenošanai paredzētais Kohēzijas fonda finansējums (10 639 848 *euro*) ir iekļauts DP atbilstoši Ministru kabineta 2020.gada 2.jūlija rīkojumam Nr.371 un Eiropas Komisijas 2020.gada 20.jūlija lēmumam Nr. *C(2020) 5101 final.*Atbilstoši darbības programmā “Izaugsme un nodarbinātība” noteiktajam 4.5.1. SAM īstenošanas rezultātā tiks veicināta sabiedriskā transporta izmantošana, t.sk. palielināsies videi draudzīgu sabiedrisko transportlīdzekļu skaits. Lai 4.5.1.2. pasākuma otrās atlases kārtas ietvaros pieejamo KF finansējumu maksimāli izmantotu esošā autobusu parka atjaunošanai/nomaiņai un līdz 2023.gada 31.decembrim sasniegtu pēc iespējas lielāku iznākuma rādītāju – *jaunu videi draudzīgu sabiedriskā transporta transportlīdzekļu skaits* (I.4.5.1.b), noteikumu projekts noteic, ka 4.5.1.2. pasākuma otrās atlases kārtas tiešajās attiecināmajās izmaksās netiek iekļautas jaunu stacionāru uzlādes vai uzpildes staciju izveidošanas izmaksas.Noteikumu projekts noteic, ka 4.5.1.2. pasākuma otrās atlases kārtas projektu izmaksas ir attiecināmas no 2020.gada 2.jūlija, kad MK sēdē (prot. Nr. 42, 59.§) tika pieņemts MK rīkojums “Grozījumi Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmā “Izaugsme un nodarbinātība””, kas paredz finansējuma pārdali 4.5.1.2. pasākuma otrās atlases kārtas atbalstāmo darbību īstenošanai.4.5.1.2.pasākuma otrās atlases kārtas ietvaros pirms līguma par projekta īstenošanu noslēgšanas ir attiecināmas izmaksas, kas nepieciešamas, lai līdz dienai, kad noslēgts līgums par projekta īstenošanu, nodrošinātu maksimāli augstu projekta uzsākšanas gatavības pakāpi. Savlaicīga sagatavošanās darbu veikšana, nepieciešamās dokumentācijas, t.sk. tehniski ekonomiskā pamatojuma sagatavošana un citas darbības līdz dienai, kad noslēgts līgums par projekta īstenošanu, veicina efektīvu un plānotajam projekta ieviešanas laika grafikam atbilstošu projekta īstenošanu, kā arī mazina risku, ka infrastruktūras projektu īstenošana pārsniegs ES fondu attiecināmības perioda beigas, tas ir, 2023.gada 31.decembri.Noteikumu projekts paredz papildināt MK noteikumus Nr. 848, nosakot, ka 4.5.1.2. pasākuma ietvaros komercdarbības atbalsta piešķiršanas brīdis ir diena, kad sadarbības iestāde pieņēmusi lēmumu par projekta iesnieguma apstiprināšanu vai sniegusi atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu. Komercdarbības atbalsta piešķiršanas brīdis noteikumu projektā ir noteikts, ņemot vērā, ka atbalsta piešķiršanas brīža identificēšana ir būtisks priekšnosacījums korektai interpretācijai par datumu, kurā tiktu uzskatīts, ka komercdarbības atbalsts 4.5.1.2.pasākuma ietvaros ir piešķirts tā saņēmējam.Ņemot vērā Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), MK noteikumi Nr. 848 ir papildināti, paredzot atbalsta atgūšanu kopā ar procentiem, ja ir pārkāptas Regulas Nr. 1370/2007[[2]](#footnote-2) prasības, un nosakot, ka atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo komercdarbības atbalstu kopā ar procentiem, ko publicē Eiropas Komisija saskaņā ar Komisijas regulas Nr. 794/2004[[3]](#footnote-3) 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas Nr. 794/2004, 11.pantā noteikto procentu likmes piemērošanas metodi.4.5.1.2.pasākuma otrās projektu iesniegumu atlases kārtas projektu iesniegumu vērtēšanas kritēriju piemērošanas metodikā kritērija Nr.2.3. skaidrojumā atbilstības noteikšanai paredzēts iekļaut nosacījumu – ja sabiedriskā transporta pakalpojumu sniegšanas līguma darbības beigu termiņš ir īsāks nekā projekta īstenošanas beigu termiņš, projekta iesniegumam ir pievienots pašvaldības apliecinājums par pašvaldības plānoto turpmāko rīcību pēc sabiedriskā transporta pakalpojumu sniegšanas līguma darbības termiņa beigām, iekļaujot informāciju, vai pašvaldība pagarinās sabiedriskā transporta pakalpojumu sniegšanas līguma darbības termiņu atbilstoši Regulas Nr. 1370/2007 4.panta 4.punkta nosacījumiem, vai pašvaldība noslēgs jaunu sabiedriskā transporta pakalpojumu pasūtījuma līgumu atbilstoši Regulas Nr. 1370/2007 5.panta nosacījumiem, vai arī, kā pašvaldība nodrošinās sabiedriskā transporta pakalpojumu pieejamību, izmantojot projekta īstenošanas ietvaros paredzēto/izveidoto sabiedriskā transporta infrastruktūru. Atbilstoši pašvaldības apliecinājumā sniegtajai informācijai, apstiprinot projekta iesniegumu, tiks izvirzīts atbilstošs nosacījums, kas finansējuma saņēmējam un sadarbības partnerim ir jāievēro projekta īstenošanas laikā, lai nodrošinātu projekta darbību atbilstību valsts atbalsta regulējumam, un šis nosacījums tiks iekļauts līgumā par projekta īstenošanu.Noteikumu projekts paredz, ka finansējuma saņēmējs, iesniedzot noslēguma maksājuma pieprasījumu un pēcuzraudzības periodā, iesniegs Centrālajā finanšu un līgumu aģentūrā sabiedriskā pakalpojuma sniegšanas pienākuma uzlicēja apliecinājumu, ka kompensācija, lai segtu izmaksas, kas radušās, izpildot sabiedrisko pakalpojumu sniegšanas saistības, ir aprēķināta tā, lai novērstu pārmērīgu kompensāciju atbilstoši Regulas Nr. 1370/2007 3.panta 2.punktam un 4.panta 1.punkta b) apakšpunktam. Apliecinājuma iesniegšana nepieciešama, lai Centrālā finanšu un līgumu aģentūra varētu nodrošināt valsts atbalsta nosacījumu uzraudzību un kontroli projekta īstenošanas laikā un projekta rezultātu ilgtspējas nodrošināšanas laikā, kā arī gūt pārliecību par Regulas Nr. 1370/2007 prasību ievērošanu projektā.Noteikumu projekts noteic, ka 4.5.1.2. pasākuma ietvaros projektus īsteno ne ilgāk kā līdz 2023.gada 31.decembrim. 4.5.1.2. pasākuma projektu īstenošanas beigu termiņš ir noteikts, ievērojot Eiropas Parlamenta un Padomes Regulas Nr.1303/2013[[4]](#footnote-4) 65.panta 2.punktā noteikto izdevumu attiecināmības beigu termiņu.4.5.1.2.pasākuma otrās atlases kārtas ietvaros nav paredzēts virzīt jaunus vērtēšanas kritērijus apstiprināšanai 2014.–2020.gada plānošanas perioda Eiropas Savienības struktūrfondu un Kohēzijas fonda uzraudzības komitejā.Noteikumu projekts paredz, ka 4.5.1.2.pasākumā projekta iesniegumi tiks iesniegti Kohēzijas politikas fondu vadības informācijas sistēmā (turpmāk – KP VIS), ņemot vērā Eiropas Reģionālās attīstības fonda, Eiropas Sociālā fonda un Kohēzijas fonda projektu iesniegumu atlases metodikas 2014.–2020.gadam (turpmāk – metodika) 2.pielikumā noteikto vienoto kritēriju Nr.5, kas paredz, ka projekta iesniegums ir iesniedzams, izmantojot KP VIS. Noteikumu projektā iekļautais nosacījums par projekta iesniegumu iesniegšanu KP VIS attiecas uz turpmāk plānotajām projektu iesniegumu atlasēm 4.5.1.2.pasākuma ietvaros. Ar ES fondu Uzraudzības komitejas 2020.gada 7.aprīļa lēmumu Nr. L-2020/08 projekta iesnieguma iesniegšana KP VIS tika noteikta kā vienotais kritērijs, kas obligāti piemērojams projektu iesniegumu vērtēšanā. Līdz tam metodikas 2.pielikumā bija noteikta iespēja iesniegt projekta iesniegumu papīra formā, elektroniska dokumenta formā vai KP VIS. Nosacījums par projekta iesnieguma iesniegšanu KP VIS ir iekļauts noteikumu projektā, lai nodrošinātu atbilstību metodikas 2.pielikumā noteiktajam vienotajam kritērijam un noteiktu visiem projekta iesniedzējiem vienotu projekta iesnieguma iesniegšanas veidu 4.5.1.2.pasākuma ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija. |
| 4. | Cita informācija | Rēķinot projekta plānotās attiecināmās izmaksas par vienu siltumnīcefekta gāzu (turpmāk – SEG) emisiju samazinājuma tonnu, 4.5.1.2.pasākuma otrās projektu iesniegumu atlases kārtas ietvaros kopējās projekta izmaksas par vienu SEG samazinājuma tonnu indikatīvi ir Daugavpilī 39 216 *euro*, Jēkabpilī 4 874 *euro* un Valmierā 13 762 *euro*. Katrā pilsētā atšķiras izvēlētie ritošā sastāva tehniskie risinājumi, tostarp autobusu skaits, dzinēja veids, pasažieru ietilpība un citi tehniskie parametri. Katrā pilsētā ir savs pasažieru skaits pirms un pēc projekta darbību īstenošanas, līdz ar to atšķiras arī projekta ietekme uz SEG emisiju samazinājumu. SEG samazinājums 4.5.1.2.pasākumā tiek aprēķināts atbilstoši Ministru kabineta 2018.gada 23.janvāra noteikumu Nr.42 “Siltumnīcefekta gāzu emisiju aprēķina metodika” V. nodaļas “Metodika pasākumiem transporta nozarē” nosacījumiem. Aprēķinā tiek salīdzinātas SEG emisijas pirms un pēc projekta īstenošanas, ņemot vērā tostarp arī autobusa degvielas patēriņu un vidējo nobraukumu gadā, kas ir atšķirīgs katrā no plānotajiem projektiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz pasākuma mērķa teritoriju iedzīvotājiem, ņemot vērā, ka 4.5.1.2.pasākuma otrās atlases kārtas ietvaros īstenoto projektu rezultātā iedzīvotājiem tiks uzlabotas iespējas izmantot videi draudzīgu sabiedrisko transportu.Pēc noteikumu projekta stāšanās spēkā īstenošanā esošajos projektos 4.5.1.2. pasākuma pirmās atlases kārtas ietvaros nebūs nepieciešams veikt izmaiņas attiecībā uz projektu finansējumu un projektos sasniedzamo rādītāju vērtībām. Noteikumu projektā ietvertie projektu īstenošanas nosacījumi nerada nepieciešamību veikt grozījumus 4.5.1.2.pasākuma pirmās atlases kārtas ietvaros noslēgtajos līgumos par projektu īstenošanu un neietekmē tiesības, ar kurām finansējuma saņēmēji varēja rēķināties, uzsākot īstenot projektus.Tiesiskais regulējums ietekmē 4.5.1.2.pasākuma otrās atlases kārtas projektu iesniedzēju rīcību, jo noteikumu projektā noteiktais regulējums paredz nosacījumus, kas tiks vērtēti, veicot projektu iesniegumu atlasi un īstenojot projektus. Noteikumu projektā iekļautie nosacījumi attiecas uz nākotnē nodibināmām tiesiskām attiecībām.Noteikumu projektā iekļautais regulējums neaizskar finansējuma saņēmēju un projektu iesniedzēju tiesisko paļāvību. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības, līdz ar to netiek radīts papildu administratīvais slogs. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.g. | Turpmākie trīs gadi (*euro*) |
| 2021.g | 2022.g. | 2023.g. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. **Budžeta ieņēmumi:** | 0 | 0  | 0 | 2 053 590 | 0 | 7 086 258 | 1 500 000 |
| 1.1. valsts pamatbudžets, tostarp ieņēmumi no maksas pakalpojumiem un citi pašu ieņēmumi | 0 | 0  | 0 | 2 053 590 | 0 | 7 086 258 | 1 500 000 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. **Budžeta izdevumi:** | 0 | 0  | 0 | 2 406 531  | 0 | 8 233 317 | 1 764 706 |
| 2.1. valsts pamatbudžets | 0 | 0  | 0 | 2 159 472  | 0 | 7 430 376 | 1 579 412 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0  | 0 | 247 059  | 0 | 802 941 | 185 294 |
| 3. **Finansiālā ietekme:** | 0 | 0 | 0 | -352 941  | 0 | -1 147 059 | -264 706 |
| 3.1. valsts pamatbudžets | 0 | 0 | 0 | -105 882  | 0 | -344 118 | -79 412 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0  | 0 | -247 059  | 0 | -802 941 | -185 294 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | -352 941 | 0 | -1 147 059 | -264 706 |
| 5.1. valsts pamatbudžets | 0 | -105 882 | -344 118 | -79 412 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | -247 059 | -802 941 | -185 294 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējais indikatīvais finansējuma sadalījums pa gadiem 4.5.1.2. pasākuma otrās atlases kārtas ietvaros ir šāds:2021.gadā – 2 415 988 *euro*, t.sk. KF finansējums 2 053 590 *euro*, pašvaldību finansējums 247 059 *euro*, valsts budžeta dotācija pašvaldībām 105 882 *euro* un privātais attiecināmais finansējums 9 457 *euro*;2022.gadā – 8 336 774 *euro*, t.sk. KF finansējums 7 086 258 *euro*, pašvaldību finansējums 802 941 *euro*, valsts budžeta dotācija pašvaldībām 344 118 *euro* un privātais attiecināmais finansējums 103 457 *euro*;2023.gadā – 1 764 706 *euro*, t.sk. KF finansējums 1 500 000 *euro*, pašvaldību finansējums 185 294 *euro* un valsts budžeta dotācija pašvaldībām 79 412 *euro*.Finansējuma sadalījums pa gadiem norādīts indikatīvi un var tikt precizēts.Budžeta ieņēmumi saskaņā ar vidēja termiņa budžeta ietvaru ir Daugavpils, Jēkabpils un Valmieras videi draudzīga sabiedriskā transporta infrastruktūras attīstības projektu īstenošanai nepieciešamais KF finansējums.Budžeta izdevumi ir projektu ieviešanai nepieciešamie līdzekļi (KF finansējums, pašvaldību finansējums un valsts budžeta dotācija pašvaldībām).Noteikumu projektam ir ietekme uz valsts pamatbudžetu un pašvaldību budžetu, un tā ir saistīta ar videi draudzīgas sabiedriskā transporta infrastruktūras projekta īstenošanai Daugavpilī nepieciešamā līdzfinansējuma nodrošināšanu 4.5.1.2. pasākuma otrās atlases kārtas ietvaros – projekta īstenošanas ietekme uz valsts pamatbudžetu 529 412 *euro* un pašvaldības budžetu 1 235 294 *euro*. Savukārt 4.5.1.2. pasākuma otrās atlases kārtas projektu īstenošanai Jēkabpilī un Valmierā nepieciešamo līdzfinansējumu paredzēts nodrošināt no privātā finansējuma, tādēļ plānots, ka šo projekta īstenošana nerada ietekmi uz valsts pamatbudžetu un pašvaldības budžetu.4.5.1.2. pasākuma ietvaros plānotās darbības atbilst Komisijas īstenošanas regulā (ES) Nr. 215/2014 noteiktajai intervences kategorijai 043: Tīra pilsētas transporta infrastruktūra un veicināšana (tostarp aprīkojums un ritošais sastāvs) – 23 156 616 *euro*, t.sk. pirmajā atlases kārtā 12 516 768 *euro* un otrajā atlases kārtā 10 639 848 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts neietekmē amata vietu skaita izmaiņas. |
| 8. Cita informācija | Finansējuma sadalījums pa gadiem norādīts indikatīvi.Nepieciešamais finansējums tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes Regula (EK) Nr. 1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. [publicēta „Eiropas Savienības Oficiālajā Vēstnesī” L 315, 3.12.2007.].
2. Komisijas regula Nr.794/2004 (2004. gada 21. aprīlis), ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. [publicēta „Eiropas Savienības Oficiālajā Vēstnesī” L 140, 3.04.2004.].
 |
| 2. | Citas starptautiskās saistības | Projekts šo jomu neskar. |
| 3. | Cita informācija | Pamatojoties uz Eiropas Parlamenta un Padomes Regulas (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70, 9.panta 1.daļu, finansējums plānotajām atbalstāmajām darbībām ir kvalificējams kā komercdarbības atbalsts un ir atbrīvots no paziņojuma sniegšanas Eiropas Komisijai. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1) Eiropas Parlamenta un Padomes Regula (EK) Nr. 1370/2007 (2007. gada 23. oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. [publicēta „Eiropas Savienības Oficiālajā Vēstnesī” L 315, 3.12.2007.].3) Komisijas regula Nr.794/2004 (2004. gada 21. aprīlis), ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. [publicēta „Eiropas Savienības Oficiālajā Vēstnesī” L 140, 3.04.2004.]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Eiropas Parlamenta un Padomes Regula (EK) Nr. 1370/2007.Vispārēja atsauce. | Noteikumu projekta 14.punkts (MK noteikumu Nr. 848 32.2 punkts) | Vienība tiek ieviesta pilnībā. | Netiek paredzētas stingrākas prasības. |
| Komisijas regulas Nr.794/2004 10. un 11.pants | Noteikumu projekta 14.punkts (MK noteikumu Nr. 848 32.2 punkts) | Vienība tiek ieviesta pilnībā. | Netiek paredzētas stingrākas prasības. |
| Eiropas Parlamenta un Padomes Regulas (EK) Nr. 1370/2007 3.panta 2.punkts un 4.panta 1.punkta b) apakšpunkts | Noteikumu projekta 15.punkts (MK noteikumu Nr. 848 34.1 punkts) | Vienība tiek ieviesta pilnībā. | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav |
| Cita informācija | Nav |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Nav | Nav | Nav |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
|  |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā.  |
| 2. | Sabiedrības līdzdalība projekta izstrādē | Paziņojums par sabiedrības līdzdalības iespējām noteikumu projekta izstrādes posmā 2020. gada 18.augustā tika ievietots SM tīmekļa vietnē <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> un MK tīmekļa vietnē [www.mk.gov.lv](http://www.mk.gov.lv). |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde neietekmēs Satiksmes ministrijas funkcijas, institucionālo struktūru un tai pieejamos cilvēkresursus. Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Iesniedzējs:

satiksmes ministrs T. Linkaits

Vīza:

valsts sekretāre I.Stepanova

Šlihta 67028395

kaspars.slihta@sam.gov.lv

1. Pieejams: http://tap.mk.gov.lv/mk/mksedes/saraksts/protokols/?protokols=2020-05-19 [↑](#footnote-ref-1)
2. Eiropas Parlamenta un Padomes Regula (EK) Nr. 1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr. 1191/69 un Padomes Regulu (EEK) Nr. 1107/70. [publicēta „Eiropas Savienības Oficiālajā Vēstnesī” L 315, 3.12.2007.] [↑](#footnote-ref-2)
3. Komisijas regula Nr.794/2004 (2004. gada 21. aprīlis), ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. [publicēta „Eiropas Savienības Oficiālajā Vēstnesī” L 140, 3.04.2004.]. [↑](#footnote-ref-3)
4. Eiropas Parlamenta un Padomes Regula (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006. [publicēta „Eiropas Savienības Oficiālajā Vēstnesī” L 347, 20.12.2013.]. [↑](#footnote-ref-4)